钦定古今图书集成/明伦汇编/官常典/第374卷 > 《太常寺箴》明·宣宗
## 钦定古今图书集成/明伦汇编/官常典/第374卷 > 《太常寺箴》明·宣宗

为国之要，事神理民。太常典祀，式交百神。昔予祖考，
致严祀享。厥有纯诚，敬恭协相。朕承丕绪，思用允迪尔祗尔肃，以辅以翼。仪度必饬，粢盛必洁。无黩无慢，
凛乎对越。事神之本，惟心之虔，岂直临事，平居有严。
神之鉴矣，来歆来止。神之歆矣，民之福矣。无曰冥寞，
洋洋有临。汝惟懋哉，其慎其钦。